**Odgovori ministra prosvjete Damira Šehovića:**

* **Ukratko, šta je urađeno na jačanju statusa studentske populacije i jačanju visokog obrazvanja uopšte?**

Ministarstvo prosvjete je prethodnih godina ozbiljno radilo na unapređenju svih nivoa obrazovanja, pri čemu cijenim da su krupni koraci napravljeni u oblasti visokog obrazovanja.

Zahvaljujući izmejni Zakona o visokom obrazovanju, došli smo u situaciju da možemo preći na novi model studiranja, 3+2+3 koji je uobičajen u evropskom prostoru visokog orbazovanja. Osim toga smo promijenili model finansiranja državnog univerziteta kao temeljne institucije ove države, čiji je budžet inače na rekordnom maksimumu. Osim toga, cijenim ozbiljnim iskorakom to što su uvedene besplatne osnovne i master studije za sve studente državnog univerziteta čime vjerujem da smo pokazali odgovoran odnos prema stdentskoj populaciji i znanju, jer smo kao društvo potvrdili da smo okrenuti društvu znanja i da želimo da stimulišemo one koji znaju, a ne one koji imaju. Po tome vjerujem da smo konkurentni u odnosu na sve zemlje regiona.

Takođe smo uveli obaveznu praktičnu nastavu na nivou od 25%. U želji da dodatno unaprijedimo sistem visokog obrazovanja, osnovali smo Agenciju za poboljšanje kvaliteta visokog obrazovanja koja već funkcioniše u punom kapacitetu.

Važnim iskoracima u ovoj oblasti smatram i usvajanje Zakona o akademskom integritetu, zahvaljujući kom smo na cjelovit način zaokružili pitanje akademske etike i time pokazali da imamo kapaciteta da se nosimo i sa ovim izazovom i vjerujem da smo to uradili na način koji je jako dobar i zbog kog bi zemlje regiona mogle da se ugledaju na našu državu, budući da nije poznat primjer da je to bilo koja druga država regiona učinila posebnim zakonom.

Važnom mjerom smatram činjenicu da smo utvrdili Predlog zakona o priznavanju inostranih obrazovnih isprava kojim želimo dodatno da zaštitimo kvalitet visokog obrazovanja u Crnoj Gori, ali i naše tržište rada, što sve skupa nam daje za pravo da kažemo da smo prethodne četiri godine ozbiljno bili posvećeni ovoj oblasti i vjerujem da su rezultati svakako vidljivi.

* **Da li postoji mogućnost podrške za studente doktorskih studija?**

Studenti doktorskih studija su jedan od naših najvrijednijih resursa kojem ovo društvo treba itekako da bude posvećeno. Upravo zbog toga smo krajem 2019. godine sa rukovodstvom Univerziteta i sindikatom Univerziteta Crne Gore, a prilikom razgovora o novom kolektivnom ugovorom, dogovorili i osnivanje jednog novog instituta, Fonda za podršku naučno-istraživačkoj i projektnoj aktivnosti samog Univerziteta, što će predstavljati važan sistem podsticaja i za studente državnog univerziteta. Iznos novca koji će se vezati za pomenuti Fond će biti definisan posebnim dogovorima koji će se praviti između države i univerziteta svake godine, dok će na sličan način biti utvrđen i način fukncionisanja samog Fonda.

Pored toga vjerujem da je važno da pomenemo da država svake godine sufinansira jedan broj studenata magistraskih i doktorskih studija i na taj način pokazuje odgovoran odnos prema ovoj populaciji.

* **Da li se studenti koji su pokazali izvanredne rezultate tokom studiranja mogu prijaviti za obavljanje pripravničkog staža u javnom sektoru i na koji način?**

Pripravnički staž je uređen posebnim propisima u Crnoj Gori, a on je od velikog značaja za obrazovni sistem, budući da svim svršenim visokoškolcima pomaže da steknu neophodna praktična znanja i vještine zahvaljujući kojima će biti konkurentni na tržištu rada.

Koristim priliku da podsjetim da Vlada već osam godina uspješno realizuje program osposobljavanja visokoškolaca, koji je za sve ovo vrijeme pokazao jako dobre rezultate. Njegova suština je da u devet mjeseci, koliko program traje, svi svršeni visokoškolci dobiju mogućnost da steknu praktična znanja i vještine koje će im biti korisne.

40% studenata praktična znanja i vještine stiče u javnom sektoru dok je 60%, učestvujući u ovom programu obavljalo pripravnički staž u privatnom sektoru. Važan podatak je da 50% tih studenata odmah po završetku pripravničkog staža nastavlja svoj radni angažman kod istog ili drugog poslodavca. Takođe cijenim bitnim podatak da ogromna većina studenata koji su prošli tu vrstu obuke iskazuje svoj pozitivan odnos prema ovog programu.

Međutim, upravo razumijevajući njegovu važnost, u Ministarstvu prosvjete ćemo ozbiljno raditi na unaprijeđenju psotojećeg programa, o čemu ćemo već brzo nadam se biti u prilici da javnost informišemo.

* **Zbog čega stdenti koji upišu master studije tokom prve godine nemaju pravo na studentski kredit ili na stipendiju Ministarstva prosvjete za najbolje studente?**

Odnos države prema studentima master studija se najbolje može vidjeti kroz činjenicu da smo jedina država u regionu i šire koja je sve studente državnog univerziteta na osnovnim i master studijama oslobodila školarine. To je nešto što je za tu populaciju najvažnije. Od ove godine svi studenti master studija koji upišu državni univerzitet neće imati potrebu da plaćaju bilo kakvu školarinu čime, vjerujem, potvrđujemo da jesmo kao država posvećeni društvu znanja i da vjerujemo kakve benefite može kompletna zajednica od takvog našeg opredjeljenja imati, jer se ne mali novac izdvaja za te namjene. Nezavisno od toga, svake godine Ministarstvo prosvjete raspisuje konkurs za dodjelu oko 3.400 studentskih kredita i 300 stipendija najboljim studentima, a raspisuje se i konkurs za sufinansiranje školarine na magistarskim i doktorskim studijama za studente koji studiraju u Crnoj Gori i van i vjerujem da je to dobar način da pokažemo da kao društvo brinemo o ovom dijelu studentske populacije.

* **Da li će studenti koji su upisali osnovne akademske studije po starom zakonu moći da završe četvrtu godinu, odnosno specijalističke studije, bez neophodnog završavanja i pete godine s akojom se stiče zvanje magistra?**

Vodili smo računa o interesima kompletne studentske populacije kad smo mijenjali Zakon o visokom obrazovanju, tako da svi studenti koji su po starom zakonu upisali određeni studijski program će imati mogućnost da po istim tim pravilima završe taj studentski program, tako da ni na koji način ne mogu biti oštećeni.

* **Da li je planirano proširivanje kapaciteta u studentskim domovima?**

Veoma smo zadovoljni činjenicom da smo u Ministarstvu prosjvete u prethodnih nekoliko godina uspjeli da stvorimo pretpostavke za najveća ulaganja u obrazovnu infrastrukturu ikada, čime pokazujemo da kao država itekako vodimo računa o uslovima u kojima naši mladi ljudi imaju priliku da se obrazuju. Isti takav odnos imamo i prema studentskim domovima. Želim da kažem da je prošle godine stavljen u funkciju univerzitetski kompleks koji nazivamo univerzitetskim centrom u Beranama, u koji je država ulžila oko 3,5 miliona eura, a koji služi za smještaj preko 200 studenata.

Važno je da naglasimo da je prethodnih godina obuhvat u studentkim domovima u Podgorici i Nikšiću povećan za nekih 700 mjesta, zahvaljujući projektima koji su realizovani po principu privatno-javnog partnerstva, dok će ove godine čitavih 400.000 eura biti uloženo u temeljnu rekonstrukciju doma učenika u Baru.

Međutim na ovome nećemo stati. Bićemo itekako posvećeni daljem širnju kapaciteta u studentskim domovima, najvjerovatnije po modelu privatno-javnog partnerstva, jer sad imamo jasan zakonski osnov za to, a o daljim koracima u tom pravcu ćemo javnost imati priliku da informišemo.

* **Da li planitate neku vrstu finansijske pomoći crnogorskim studentima u zemlji i u inostranstvu, obzirom da većina mora izmirivati fiksne troškove, a zbog situacije sa koronavirusom su ostali bez honorarnih poslova?**

Crna Gora je pokazala zaista visok nivo profesonalizma kad je u pitanju suočavanje sa svim izazovima nastalim zbog suočavanja sa posljedicama koronavirusa. Takva stuacija je i sa studentskom populacijom. Itekako smo svjesni specifičnih okolnsoti u kojima su se našli prethodnih nekoliko mjeseci i cijenim da smo pojedinim potezima pokazali adekvatan odnos prema njima. U tom smislu, želim da vas informišem da je najbolja potvrda takvog našeg odgovornog odnosa podatak da smo oko 5.000 studenata koji koriste uslugu smještaja i ishrane u studentkim domovima u junskom ispitnom roku oslobodili te vrste troška. Takođe vjerujem da je dobra potvrda odgovornog odnosa prema studentima u ovoj specifičnoj situaciji to što smo za sve studente koji studiraju u Srbiji organizovali besplatan prevoz kako bi mogli uredno da pohađaju i prisustvuju ispitnim rokovima.

Pratićemo dalje razvoj epidemiološke situacije i u skladu sa time razmišljati da li ima načina da još nekim odlukama olakšamo funksionisanje studentima u ovim izazovnim vremenima.